Fundaröðin Atvinnulíf og umhverfi heldur áfram fimmtudaginn 23. janúar í Húsi atvinnulífsins . Boðið verður upp á fjölmarga snarpa fundi til næsta vors þar sem sagðar verða hvetjandi sögur af umhverfismálum fjölbreyttra fyrirtækja . Betri heimur byrjar heima er yfirskrift fundaraðarinnar 2019 - 2020 . Á næsta fundi verður fjallað um innra kolefnisverð á tímum loftslagsbreytinga . Jóna Bjarnadóttir , forstöðumaður umhverfis og auðlinda hjá Landsvirkjun og Daði Sverrisson , verkefnastjóri innra kolefnisverðs Landsvirkjunar , brjóta málið til mergjar . Bein útsending verður frá fundinum í Sjónvarpi atvinnulífsins á www.sa.is og á Facebook-síðu samtakanna . Fundurinn fer fram í Húsi atvinnulífsins , í salnum Hyl á 1. hæð , kl. 8.30 - 9.00 . Létt kaffispjall og umræður að loknum fundi .